
Esselamu alejkum. Interesuje me kada se kaže da određeni ***[namaz](https://pitajucene.com/search/Namaz/questions/ "Pretraži pitanja o namazu")*** treba klanjati uoči petka u sehar-vaktu, da li to znači da taj namaz treba obaviti poslije sabah-namaza petkom ujutro ili …?


* 
* 
* 
* 
* 
* 
* 

 
Klanjanje uoči petka u sehar-vaktu ?

Ne postoji nikav ***[namaz](https://pitajucene.com/search/Namaz/questions/ "Pretraži pitanja o namazu")*** koji se klanja u sehar-vaktu uoči petka i za to nema nikakvog dokaza u vjerodostojnim hadisima. Štaviše, u vjerodstojnim hadisima se prenosi zabrana klanjanja nekog posebnog namaza i poseban ***[post](https://pitajucene.com/search/post/questions/ "Pretraži pitanja o postu")*** petkom. (***[Hadis](https://pitajucene.com/search/Hadis/questions/ "Pretraži pitanja o hadisima")*** je zabilježio Muslim). Jedini namaz koji se klanja i kojeg je najvrednije klanjati u sehuru (zadnjoj trećini noći) je noćni namaz, i on se ne veže za neki poseban dan u sedmici. Klanja se svaki dan. Ovdje ćemo spomenuti važno ***[pravilo](https://pitajucene.com/search/pravilo/questions/ "Pretraži pitanja o pravilima")*** koje važi za obredoslovlje (ibadet). Ono glasi: «Svaki ibadet (namaz, post, sadaka) urađen na određeni način, na određenom mjestu, u određeno vrijeme, u određenoj količini, mora biti argumentovan jasnim i vjerodostojnim šerijatskim dokazom.» Ako neko kaže: «U toj i toj noći, na tom i tom mjestu, u to i to vrijeme, se klanjaju četiri rekata, na svakom rekatu se uči po stotinu puta kulhuvallahu», reći ćemo mu: «Da li za to imaš dokaz u Allahovoj knjizi i sunnetu Allahovog Poslanika, sallallahu alejhi ve sellem.» Ako kaže da nema dokaza i da je to čuo od toga i toga, odgovorit ćemo mu riječima Poslanika, sallallahu alejhi ve sellem, : «Ko uradi neko dijelo kojeg mi nismo radili, ono se odbacuje.» (Hadis je zabilježio Muslim). Nije dozvoljeno reći: «Šta fali, od viška glava ne boli, dobro je učiniti što više dobrih dijela!», kažemo mu: «Poslanik, sallallahu alejhi ve sellem, je bio najbolji čovjek, i nije ostavio dobra, a da nas na njega nije uputio; i dobro je samo ono što su Njegov Gospodar i on okarakterisali dobrim.»  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


